CELEX: C2006/165/28
Language: lt
Date: 2006-07-15 00:00:00
Title: Byla C-200/06  2006 m. gegužės 4 d.  Tribunal de première instance de Bruxelles pateiktas prašymas priimti prejudicinį sprendimą byloje  Raffinerie tirlemontoise SA prieš Bureau d'intervention et de restitution belge (BIRB)

15.7.2006   
            
            
               LT
            
            
               Europos Sąjungos oficialusis leidinys
            
            
               C 165/16
            
         2006 m. gegužės 4 d. Tribunal de première instance de Bruxelles pateiktas prašymas priimti prejudicinį sprendimą byloje Raffinerie tirlemontoise SA prieš Bureau d'intervention et de restitution belge (BIRB)
   
   (Byla C-200/06)
   (2006/C 165/28)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal de première instance de Bruxelles
   Šalys pagrindinėje byloje
   Ieškovė: Raffinerie tirlemontoise SA
   Atsakovė: Bureau d'intervention et de restitution belge (BIRB)
   Prejudiciniai klausimai
   
               1.
            
            
               Ar Komisijos reglamentas 314/2002 (1) nustato, kad apskaičiuojant produkcijos mokestį finansiniais sumetimais neatsižvelgiama į perdirbtuose produktuose, eksportuojamuose be eksporto grąžinamųjų išmokų, esantį cukraus kiekį? Ar šis teisės aktas yra galiojantis atsižvelgiant į Tarybos reglamento 1260/2001 dėl bendro rinkų cukraus sektoriuje organizavimo (2) 15 straipsnį ir į proporcingumo bei nediskriminavimo principus?
            
         
               2.
            
            
               Ar Komisijos reglamentai 1775/2004 (3), 1762/2003 (4), 1837/2002 (5), 1993/2001 (6) ir 2267/2000 (7) nustato cukraus produkcijos mokestį, apskaičiuojamą remiantis vidutiniais nuostoliais vienai eksportuotai tonai, kuriuo neatsižvelgiama į be grąžinamųjų išmokų eksportuotus kiekius, nors šie kiekiai yra įtraukiami į bendrą sumą vertinant bendrus finansuotinus nuostolius? Ar šie reglamentai yra galiojantys atsižvelgiant į Komisijos reglamentą 314/2002, Tarybos reglamento 1260/2001 15 straipsnį ir proporcingumo principą?
            
         
      (1)  2002 m. vasario 20 d. Komisijos reglamentas (EB) Nr. 314/2002 nustatantis išsamias kvotų sistemos taikymo cukraus sektoriuje taisykles (OL L 50, p. 40)
   
      (2)  2001 m. birželio 19 d. Tarybos reglamentas (EB) Nr. 1260/2001 dėl bendro cukraus sektoriaus rinkų organizavimo (OL L 178, p. 1)
   
      (3)  2004 m. spalio 14 d. Komisijos reglamentas (EB) Nr. 1775/2004 nustatantis 2003-2004 prekybos metams produkcijos mokesčių sumas cukraus sektoriui (OL L 316, p. 64)
   
      (4)  2003 m. spalio 7 d. Komisijos reglamentas (EB) Nr. 1762/2003 nustatantis 2002-2003 prekybos metams produkcijos mokesčių sumas cukraus sektoriui (OL L 254, p. 4)
   
      (5)  2002 m. spalio 15 d. Komisijos reglamentas (EB) Nr. 1837/2002 nustatantis 2001-2002 prekybos metams produkcijos mokesčių sumas bei papildomą mokesčio koeficientą cukraus sektoriuje (OL L 278, p. 13)
   
      (6)  2001 m. spalio 11 d. Komisijos reglamentas (EB) Nr. 1993/2001 nustatantis 2000-2001 prekybos metams produkcijos mokesčių sumas cukraus sektoriuje (OL L 271, p. 15)
   
      (7)  2000 m. spalio 12 d. Komisijos reglamentas (EB) Nr. 2267/2000 nustatantis 1999-2000 prekybos metams produkcijos mokesčių sumas bei papildomą mokesčio koeficientą cukraus sektoriuje (OL L 259, p. 29)